ນັກ​ຄົ້ນ​ຄວ້າພົບ​ວ່າ ໄຂ້ຫວັດ​ໃຫຍ່ ອາດພາ​ໃຫ້​ເປັນ ໂຣກ​ຫົວ​ໃຈ ແລະ​ບັນ​ຫາ​​ສຸ​ຂະ​ພາບ ອື່ນ​ໆ ໄດ້
ຄົນ​ທີ່​ຂ້ອນຂ້າງວ່າ​ຈະ​ເສຍ​ຊີ​ວິດ ​ຍ້ອນ​ໄຂ້​ຫວັດໃຫຍ່ ມັກ​ຈະ​ແມ່ນ​ຄົນ​ທີ່​ຍັງ​ນ້ອຍໆ ແລະ​​ແກ່​ຊະ​ລາຫລາຍແລ້ວ ສ່ວນຄົນ​ອື່ນໆ ທີ່​ສ່ຽງ​ໄພ​ຕໍ່​ການ​ ເປັນ​ພະ​ຍາດນີ້ ແມ່ນ​ແມ່​ຍິງ​ທີ່​ຖື​ພາ ແລະ​ພວກ​ທີ່​ມີ​ໂຣກ​ຊຳ​ເຮື້ອ.
ລະດູການຄົນເປັນໄຂ້ຫວັດໃຫຍ່ໄດ້ເລີ້ມຂຶ້ນແລ້ວ ຢູ່ໃນຊີກໂລກເໜືອ ເຖິງແມ່ນວ່າມັນຈະຢູ່ໃນຂັ້ນຕອນຕົ້ນໆ ຂອງລະດູການກໍຕາມ ແຕ່ກໍມີລາຍງານມາ ວ່າມີ 2 ຄົນແລ້ວ ທີ່ເສຍຊີວິດໄປ ຍ້ອນພະຍາດນີ້ ຜູ້ນຶ່ງແມ່ນເດັກນ້ອຍ ແລະອີກຜູ້ນຶ່ງແມ່ນຜູ້ໃຫຍ່ທີ່ມີອາການປ່ວຍຊຳເຮື້ອມາແຕ່ດົນນານ ແຕ່ກໍປາກົດວ່າຜູ້ຄົນທີ່ມີສຸຂະພາບແຂງແຮງດີ ກໍຍັງເສຍຊີວິດຍ້ອນໂຣກໄຂ້ຫວັດໃຫຍ່ ນີ້ຄືກັນ Carol Pearson ນັກຂ່າວຂອງວີໂອເອ ມີລາຍງານກ່ຽວກັບເລື້ອງນີ້ ຊຶ່ງບົວສະຫວັນ ຈະນຳມາສະເໜີທ່ານໃນອັດນດັບຕໍ່ໄປ ຄົນທີ່ຂ້ອນຂ້າງວ່າຈະເສຍຊີວິດຍ້ອນໄຂ້ຫວັດໃຫຍ່ມັກຈະແມ່ນຄົນທີ່ຍັງນ້ອຍໆ ແລະແກ່ຊະລາຫລາຍແລ້ວ ສ່ວນຄົນອື່ນໆ ທີ່ສ່ຽງໄພຕໍ່ການເປັນພະຍາດນີ້ ແມ່ນແມ່ຍິງທີ່ຖືພາ ແລະພວກທີ່ມີໂຣກຊຳເຮື້ອ ແຕ່ກໍປາກົດວ່າຜູ້ຄົນທີ່ມີສຸຂະພາບແຂງແຮງກໍຍັງເສຍຊີວິດຍ້ອນໂຣກໄຂ້ຫວັດໃຫຍ່ນີ້ເຊັ່ນກັນ ນາງເຈນ ລຸດວິນ (Jen Ludwin) ບໍ່ໄດ້ເປັນຫ່ວງຫຍັງເລີຍ ໃນຕອນທີ່ລາວຍ່າງເຂົ້າມາຍ້ອນເປັນໄຂ້ຫວັດໃຫຍ່ ລາວມີອາຍຸໄດ້ 23 ປີ ແລະກໍມີສຸຂະພາບແຂງແຮງດີຍົກເວັ້ນແຕ່ເປັນໄຂ້ນີ້ເທົ່ານັ້ນ ນາງ ເຈນ ລຸດວິນ (Jen Ludwin), ຄົນເຈັບຢູ່ສູນການແພດ ເວັກຊ໌ເນີ (Wexner) ຂອງມະຫາວິທະຍາໄລລັດໂອຮາຍໂອເວົ້າວ່າ: "ຂ້ອຍຄິດວ່າ, ເຈົ້າຮູ້ບໍໍ່, ຂ້ອຍຈະນອນຢູ່ເທິງຕຽງນີ້ 7 ມື້ ແລະຂ້ອຍກໍຈະສູ້ກັບມັນໃຫ້ຫາຍໄປ ແລະຂ້ອຍກໍຈະ ‘ດີລະບັດນັ້ນ’ ແຕ່ວ່າ ຂ້ອຍຄິດຜິດຂະໜາດເລີຍ " ອະໄວຍະວະຂອງນາງ ລຸດວິນ (Ludwin) ເລີ້ມອ່ອນແອລົງ, ລວມທັງປອດຂອງນາງອີກດ້ວຍ ນາງເລົ່າສູ່ຟັງວ່າ: ດຣ ເອີຣິກ ແອັດຄິນສ໌ (Eric Adkins), ທີ່ສູນກາງການແພດເວັກສ໌ເນີ ຂອງ ມະຫາວິທະຍາໄລລັດໂອຮາຍໃຫ້ຄຳເຫັນວ່າ: ແຕ່ວ່າ ເປັນຫຍັງຄົນທີ່ມີສຸຂະພາບສົມບູນດີຈຶ່ງເກີດມີບັນຫາໃນຫົວໃຈທີ່ສືບເນື່ອງມາຈາກການເປັນໄຂ້ຫວັດໃຫຍ່? ພວກນັກຄົ້ນຄວ້າໃນໂຮງຮຽນແພດສາດຂອງລັດໂອຮາຍໂອ ພົບວ່າມີການເຊື່ອມໂຍງກັນລະຫວ່າງພະຍາດເຫລົ່ານີ້ ດຣ ເຈກັບ ຢຸນທ໌ (Jacob Yount) ຈາກໂຮງຮຽນແພດສາດຂອງມະຫາວິທະຍາໄລລັດໂອຮາຍໂອເວົ້າວ່າ: ດຣ ຢຸນທ໌ (Yount) ແລະທີມງານນັກຄົ້ນຄວ້າຂອງເພິ່ນໄດ້ພົບວ່າບາງຄົນກໍມີການປ່ຽນແປງທາງພັນທຸກຳທີ່ສະກັດກັ້ນການຜະລິດທາດໂປຣຕິນອັນນັ້ນ, ແລະເມື່ອບໍ່ມີມັນແລ້ວ ເຊື້ອໄວຣັສໄຂ້ຫວັດໃຫຍ່ກໍອາດຈະເຂົ້າໄປເຮັດໃຫ້ຫົວໃຈຕິດເຊື້ອພະຍາດນີ້ ແລະພາໃຫ້ເກີດໂຣກຫົວໃຈລົ້ມແຫລວ ດຣ ຢຸນທ໌ (Yount) ເວົ້າອີກວ່າ: ການຄົ້ນພົບດັ່ງກ່າວອາດຈະຊ່ວຍບັນດາທ່ານໝໍໃຫ້ສາມາດປິ່ນປົວຄົນປ່ວຍເປັນພະຍາດໄຂ້ຫວັດໃຫຍ່ໄດ້ໃນອະນາຄົດ ດຣ ແອັດຄິນສ໌ (Adkins) ກ່າວມ້ວນທ້າຍວ່າ: ແຕ່ວ່າ ດຽວນີ້ ການປ້ອງກັນທີ່ດີທີ່ສຸດກໍຄືໄປສັກຢາກັນໄຂ້ຫວັດໃຫຍ່ ພວກນັກຄົ້ນຄວ້າເວົ້າວ່າ ຫລາຍລ້ານຄົນຢູ່ທົ່ວໂລກ ຊຶ່ງລວມທັງປະມານ 1 ສ່ວນ 5 ຂອງ ຄົນທີ່ມີເຊື້ອສາຍຈີນ ອາດຈະມີການປ່ຽນແປງທາງກຳມະພັນນີ້ ບັດນີ້ ພວກນັກວິທະຍາສາດໄດ້ເຂົ້າໃຈແລ້ວວ່າແມ່ນຫຍັງສາມາດເຮັດໃຫ້ເກີດບັນຫາໄດ້ແລ້ວ, ເຂົາເຈົ້າກຳລັງຊອກຫາວິທີການປິ່ນປົວທີ່ອາດຈະປ້ອງກັນ ຫລືຕ່າວປີ້ນອາການສັບສົນຂອງຫົວໃຈນັ້ນ ໄດ້ໃນອະນາຄົດ